
Aceasta sectiune se adreseaza tuturor categoriilor de cititori-crescatori, dar in 
mod special celor care s-au hotarat sa creasca un caine, insa cunosc prea putin 
despre bolile si afectiunile acestui animal. 

Obiceiuri mostenite 


Chiar daca nu poate vorbi, cainele "ne transmite" permanent mesaje prin 
comportamentul lui. Noi trebuie doar sa ne straduim sa le intelegem, mai ales 
atunci, cand desi pedepsit, repetea acelasi lucru. Cateva exemple simple dar 
elocvente ne vor lamuri pe deplin. 


Cu totii am observat cum se invarteste in cerc de cateva ori sau scormoneste 
covorul ori pamantul inainte de a se culca. Cati dintre noi nu ne-am certat 
favoritul vazand ce face, nestiind ca din timpuri imemorabile stramosii lui faceau 
acelasi lucruri pentru a batatori crengile, frunzele, zapada sau pamantul, cu 
intentia de a avea un culcus cat mai confortabil. Urmasilor lor acest obicei li s-a 
transmis genetic. 


O femela cu pui isi schimba zilnic cuibul de cateva ori, mai ales cand timpul este 
calduros. Poate nu am inteles de ce, fiindca noi i-am pregatit un loc comod, 
comfortabil. Pentru mama insa, confort inseamna un loc unde cateii sunt in 
siguranta de rastul lumii si de orice i-ar deranja. Daca este un caine de curte, 
acesta va face gropi unde isi va purta cateii in gura. Pamantul umed va da puilor 
racoare si va reduce inmultirea puricilor (acestia prefera caldura). De cate ori 
vom muta noi cateii, de atatea ori mama ii va duce acolo unde ii va dicta 
instinctul. Cainele nostru linge perestii sau mananca pamantul. Are el gusturi 
pervertite ? Nu, aceste obiceiuri se formeaza atunci cand hrana este carentata in 
saruri minerale iar cainele nu face altceva decat sa suplineasca ceea ce ii 
lipseste. 


Alte obiceiuri sunt foarte interesante, mai ales daca le observam zilnic si le 
acordam un minimum de atentie. 


Foamea si setea 


Doar unui caine bolnav ii lipseste pofta de mancare sau mananca foarte putin. In 
mod normal mananca de cate ori i de da ocazia, astfel, masa devine cel mai 
important eveniment al zilei. 


Alimentatia fiind o problmema complexa, trebuie privita cu toata seriozitatea. 
Hrana trebuie sa fie consistenta, echilibrata si usor digestibila. Cainele este un 
animal lacom, el nu mesteca ci inghite mancarea cat de repede poate. Cu toate 
aceste, cand este bolnav dispare pofta de mancare rafuzand chiar si alimentele 
preferate. Consumul de apa va fi diferit si influentat de alimentele consumate, 
temperatura mediului ambiant, gradul de oboseala sau starea de sanatate. Un 

caine bolnav va refuza hrana, dar nici odata apa. Astfel acest lichid vital poate fi 
intermediarul nostru pentru administrarea unor medicamente. 


Febra 


Acest sindrom reprezinta cresterea peste limita superioara normala a 
temperaturii corporale si este insotita de modificari ale functiilor vitale in organism. 
Se manifesta prin deterioararea starii generale, frisoane, accelerarea pulsului si a 
respiratiei, nas cald si uscat, apetit redus, sete exagerata. 


Febra este considerata usoara atunci cand depaseste limita superioara cu 1 
grad C, medie cand depaseste limita cu 1,5 grade C si mare, cand 2 sau mai 
multe grade au trecut peste limita maxima. 


In mod normal, temperatura este mai ridicata seara si dimineata, dupa efort sau 
la femelele in calduri; deci nu putem vorbi despre febra. Ca sa stim exact daca 
avem de-a face cu o stare normala sau patologica, vom tine si de cele spuse mai 
sus si vom masura temperatura interna cu ajutorul termometrului. Acesta se 
scutura in prealabil, se dezinfecteaza, se unde capatul (cu mercur) cu vaselina si 
se introduce in rect. Dupa cateva minute vom putea face citirea termometrului. 


Administrarea medicamentelor 


Modul de administrare al medicamentelor este dependent de mai multi factori: 
consistenta lor, necesitatea de a actiona ( local sau general ), starea generala a 
cainelui. Tabletele, casetele, bolurile, siropurile si antibioticele buvabile se vor 
administra oral. Aceasta manopera poate fi executata si de catre crescator, cu 
conditia sa fie executata corect. 


Tablete Cand apetitul se pastreaza nealterat, tabletele pot fi administrate intr-o 
bucatica de carne sau branza. In cazul in care cainele refuza, tableta va fi 
introdusa in gura cu mana si depusa la baza limbii, apoi se inchide gura 
animalului si botul se tine putin ridicat pentru a usura inghitirea tabletei. 


Pulberile si granulele se dizolva in lapte sau supa si se administreaza ca atare 
Pentru aceasta manopera este nevoie de doua persoane, una va tine cainele, iar 
cealalta va administra lichidul cu o seringa la comisura buzelor, printre cele doua 
maxilare. In acest mod, lichidul va fi inghitit usor, fara riscul de a fi aspirat in 
plamani. 


Injectarea, fiind o operatie mai complicata, necesita o anumita pregatire in 
domeniu si este bine sa fie executata de personal calificat. 

Accidente, rani, prim ajutor 


Traind in secolul vitezei, tot mai des observam ( spre rusinea noastra ), pe sosea 
sau la marginea ei animale strivite pur si simplu de masini sau ranite si in 
imposibilitatea de a se da la o parte din calea altor "viteji" ai volanului. Daca 
inevitabilul totusi s-a produs, avem datoria morala de a indeparta de pe carosabil 
victima sau in cazul cand este doar ranita sa-i acordam pe cat posibil un prim 
ajutor, atat cat sta in priceperea noastra, cu atentie insa ca sa nu facem mai mult 
rau. Mai intai, vom examina cainele pentru a sti ce s-a intamplat. Cel mai 
frecvent intalnite sunt hemoragiile si fracturile. Fractuirle deschise sunt acelea in 
care osul rupt strapunge pielea si iese afara. Ranile astfel produse sunt 
periculoase, fiindca se infecteaza foarte usor, si de aceea se vor lega cu o 
batista sau carpa curata. 


Hemoragiile ( pierderile de sange ) nazale nu sunt periculoase, daca se opresc 
repede. Daca sangerarea continua, este abundenta si se asociaza cu hemoragia 
bucala, situatia este foarte grava, fiindca avem de-a face cu leziuni interne. 


Oricum se prezinta problema, este bine sa transportam cat mai repede cainele la 
medicul veterinar pentru a-i acorda ingrijirile corespunzatoare. 


Otravirea 


Se produce in urma ingerarii sau inhalarii de substante nocive. Uneori, putem 
Observa usor si imediat otravirea, alteori semnele se observa mai greu si apar 
mai tarziu. 


Simptomele otravirii sunt diverse si numeroase; din acest motiv vor fi amintite 
doar cele mai caracteristice si mai frecvente: salivatia excesiva, scrasniri de dinti, 
colici, vomizari, diaree, hemoragii diverse, tulburari musculare, scaderea tensiunii 
articulare etc.. 


Detergentii, medicamentele frumos ambalate sau sub forma de drajeuri sunt tot 
atat de nocive, ca si otraburile, daca sunt lasate la indemana cainelui. De aceea 
este bine sa obisnuim cainele sa nu manance orice si de la oricine, mai ales 
resturile gasite la intamplare. 


Daca inevitabilul s-a produs, pana la venirea medicului, trebuie sa acordam, 
cainelui nostru primul ajutor. Multi considera laptele un antidot universal, dar, din 
pacate, laptele de multe ori face mai mult rau decat bine, deoarece el dizolva 
toxicul care va trece rapid in sange. Cel mai bine este sa administram un vomitiv. 
Daca nu avem unul anume, putem folosi apa calduta sarata. Dupa ce cainele 

vomia, ii putem administra carbune medical dizolvat in apa ( 2-3 lingurite) sau 
albusuri batute si amestecate cu putina apa ( 200- 300 ml ). In cazul ingerarii de 
detergenti, se va administra o solutie de apa cu otet ( 2 linguri de otet la un litru 
de apa). 


Din pacate, efectul otravii de sobolani se observa dupa cateva zile, cand deja 
toxicul s-a raspandit in organism, iar efectele sunt ireversibile. Alte toxice produc 
rupturi ale vaselor sanguine si hemoragii in toate organele. Stricnina este toxicul 
cel mai dur, care produce o contractie musculara generalizata, iar dupa 
aproximativ 30 de minute de la aparitia semnelor de otravire se instaleaza 
moartea. 


Puterea toxicului asupra organismului este diferita de la un produs la altul, dar 
mai departe si de alti factori, cum ar fi : varsta, sexul, gradul de flamanzire, 
starea de intretinere, starea de intretinere, stare fiziologica, viteza de patrundere 
si cantitate de toxic. 


Intoxicatia de orice fel este deosebit de grava si necesita o interventie de maxima 
urgenta. 


Respiratia artificiala si masajul cardiac 


Reprezinta doua manopere dificile care implica pricepere si pot fi executate doar 
de doua persoane simultan. Daca accidentatul nu mai respira si inima s-a oprit, 
practic sansa de supravietuire nu mai exista. Se poate, totusi incerca reanimarea 
prin cele doua procedee; astfel : o persoana va apasa ritmic cutia toracica, iar 
ceea de-a doua persoana va trebuie sa aiba grija ca limba sa fie fixata lateral, ca 
sa nu fie "inghitita" si sa produca asfixie. Daca dupa 3 minute de masaj toracic, 
cainele nu da semne de viata, este fara sanse de supravietuire. Daca insa revine, 
cainele va trebui transportat de urgenta la cel mai apropiat cabinet medical. 


Socul 


Este o stare deosebit de grava si apare de obicei in urma accidentelor, si 
oridecate ori se pierd cantitati mari de sange. Se poate recunoaste dupa lipsa 
oricarei activitati, temperatura corporala scazuta, respiratie accelerata, puls 
accelerat si paliditatea mucoaselor, mai ales a gingiei. 


Controlul gingiei, prin apasarea cu degetul, este cea mai sigura metoda de a 
recunoaste starea de soc. 

Astfel, daca dupa 1-2 secunde de la ridicarea degetului nu apare coloratia 
normala si paliditatea persista, avem certitudinea ca s-a instalat starea de soc. 


Trebuie anuntat de urgenta medicul veterinar dar, pana la venirea lui, vom 
acoperi cainele cu o patura calduroasa pentru a impiedica scaderea temperaturii 
corporale. 


Insolatia 


De multe ori, cainii stau sau sunt nevoiti sa stea mult timp in bataia directa a 
razelor de soare. Din aceasta cauza, apare febra, pulsul accelerat, respiratia 
precipitata si mucoasele devin congestionate. Aceasta este insolatia si are sanse 
de revenire din aceasta stare doar animalul a carei temperatura corporala nu a 
depasit 41 grade C. 


Ca prin ajutor, cainele va fi dus intr-un loc racoros si linistit, apoi i se vor aplica 


comprese cu apa rece si se vor administra tonice pentru sustinerea si stimularea 
generala a organismului. 


Spasmul 


Reprezinta o contractie localizata sau generalizata si poate fi clasificat astfel: 
spasm care tine 1-2 minute, spasm care se repeta in decurs de 24 de ore. 


Este des intalnit la femelele care alapteaza muti catei si apare la doua, trei 
saptamani dupa fatare. Se manifesta prin neliniste, respiratie accelerata si 
plansete. In timpul crizelor, se iau cateii de la mama si se pot pune inapoi dupa 
cateva ore. Este indicata intarcarea si hranirea lor artificiala. 

Exista femele predispuse la spasme, acestea nu trebuie date la monta. 


Vindecarea este spontana, dar de obicei se face un tratament medicamentos. 


Boli 7 


Plagi prin muscatura 


In timpul plimbarilor, adeseori au loc incaierari intre caini. De obicei aceste lupte 
au drept cauze: mancarea, stabilirea ierarhiei, femelele in calduri. Se bat intre ei 
cainii de acelasi sex, dar, sunt si "batausii notorii" care se bat oricand vin in 
contact cu alti caini, fara un motiv anume. 


Deoarece dantura si maxilarele cainilor sunt foarte puternice, si muscatura este 
foarte periculoasa. Cainele muscat se zbate si, din aceasta cauza, in gura 
adversarului raman bucati de piele si chiar muschi. Pe langa ca este foarte 
dureroasa, rana se poate si murdari si astfel se infecteaza foarte usor. 
Sangerarea este binevenita, fiindca spala rana si indeparteaza o parte din 
murdarie. Sangerarea puternica insa este periculoasa si trebuie oprita prin 
legarea cu o batista sau carpa curata. 


Ranile prin muscaturi se observa mai ales la cainii cu parul scurt, fiindca la 
ceilalti parul estopeaza muscatura. 


Locurile cele mai afectate de muscaturi sunt capul, gatul ( cainele mai puternic 
prinde gatul adversarului si-l sufoaca ), membrele anterioare, coada. 


De obicei bataia incepe fara ca stapanul sa aiba timp sa intervina. Singura 
modalitate de a desparti cainii si nu intotdeauna reusita, este sa ne prindem 
cainii de membrele posterioare sau sa aruncam pe ei apa. Este contraindicat ca 
in timpul incaierarii sa intervina strainii, fiindca ar putea fi muscati. 


Arsurile 
Arsurile se produc prin electrocultare si prin caldura. 


Primul tip de arsura este mai frecvent intalnit la catei, deoarece din joaca rod 
diverse cabluri electrice. Pe mucoasa bucala apar rani, respiratia este ingreunata, 
iar in cazuri grave limba si mucoasele se pot cianoza. Mucoasa arsa moare si se 
desprinde in cateva zile. 


Arsura produsa de caldura este diferita de cea de la om. Partea unde se produce 
arsura este protejata de par, aceasta formand un strat protector. Cand arsura 
este grava, atunci parul iese usor, daca incercam sa-l smulgem. Pe arsura se 
pun comprese reci si locul se desinfecteaza. 

Jigodia (boala lui Carre) 
Agentul cauzal : virus 
Perioada de incubatie : 3-7 zile 


Manifestari clinice : febra mare, scaderea poftei de mancare, vomitari, diaree, 
catar, faringita, tuse. 


Profilaxia : separarea, vaccinarea 
Cainele este cel mai receptiv animal la infectia cu acest virus. 


Receptivitatea este mult influentata de varsta. Se imbolnavesc mai ales canii in 
primul an de viata si in special intre 3-12 luni, rareori sub sau peste aceasta 
varsta. Cateii sugari sunt protejati de catre anticorpii colostrali, iar cainii adulti 
sunt de regula imunizati in urma trecerii prin boala sau datorita vaccinarii. Rasele 
ameliorate de caini sunt mai receptive decat rasele rustice. 


Receptivitatea este influentata de asemenea de criza de adaptare din timpul 
incarcatulului, de inflatiile parazitare, alimentatie, etc. 


Forma supraacuta este produsa doar de virus, fara asociatii bacteriene. Se 
caracterizeaza prin aparitia brusca a febrei, secretii seroase sau seromucoase 
ale ochilor si nasului, stare depresiva, accelerarea pulsului si respiratiei, anorexie, 
mioclonii. Boala se termina cu moartea dupa 2-3 zile. 


Forma acuta este cea mai frecventa si debuteaza cu fevra care se mentine 1-2 
zile, apoi scade si din nou apare dar cu o intensitate mai mica. Animalul prezinta 
inapetenta, secretie oculo-nazala seroasa, vomitari, constipatie, apoi diaree cu 
fecale lichide amestecaturi cu mucos si sange. Mucoasa bucala este uscata si 
adesea ulcerata. 


Simptomele nervoase se manifesta prin mers in manej, rostogoliri, paraplegie, 
paralizia vezicala sau rectala, crize epileptiforme, surditate, etc. 


Boala dureaza de la 1 la 5 saptamani si se poate termina cu vindecarea sau cu 
moartea. In cazul vindecarii, cainele ramane cu tare nervoase. 


Vaccinarea antijigodioasa este bine sa se faca la 10-12 saptamani, apoi la 5 luni, 
la 10 luni si dupa varsta de un an va fi suficienta o singura vaccinare anuala. 


In profilaxia bolii, un factor important il constituie evitarea contactului cu alti caini 


straini, iar in crescatorii sa nu se introduca un caine nou fara a fi tinut in prealabil 
in carantina 21 de zile. 

Hepatita infectioasa a cainelui (boala lui Rubarth) 
Agentul cauzal : Adenovirus 

Perioada de incubatie : 4-6 zile 

Manifestari clinice : febra mare, diaree hemoragica, vomitari 
Profilaxia : vaccinare 


Sunt receptivi la infectie cainii, diferite specii de vulpi si lupul. Receptivitatea cea 
mai mare o au cateii intre 2-6 luni. Sub si peste aceasta varsta, receptivitatea 
cea mai mare o au cateii intre 2-6 luni. 


Sub si peste aceasta varsta, receptivitatea scade, animalele inbolnavindu-se 
foarte rar. 


Boala debuteaza prin febra ( 40-41 grade C), iar evolutia poate fi supraacuta sau 
acuta. 


In forma supraacuta, se observa o stare de abatere pronuntata, diaree, vomitari, 
convulsii, moartea producandu-se in cateva ore. In forma acuta se observa 
apatie, tulburari digestive, vomitari si diaree uneori hemoragica, sete marita, 
dureri la palpatia ficatului si reactie ganglioanara evidenta. 


Uneori se observa o stare isterica. 


Boala dureaza in cazul formei acute 2-4 zile si se termina in cele mai multe 
cazuri cu moartea. Alteori, durata bolii este 10-15 zile si se termina cu 
vindecarea. 


Vaccinarea la cainii mai mari de un an este bine sa se faca cu un vaccin bi sau 
trivalent, scopul de a reduce numarul interventiilor. 


Catelele pentru reproducere vor fi revaccinate dupa un interval de 6 luni de la 
ultima perioada de calduri. 


Cateii care provin din mame nevaccinate se recomanda a fi vaccinati imediat 
dupa implinirea varstei de 15 zile, iar cei proveniti din mame imunizate vor fi 
vaccinati la varsta de 2 luni cu rapel dupa 2 luni si apoi dupa 4 luni. In cazul 
folosirii unui vaccin bi sau trivalent, acesta nu se poate administra mai devreme 
de 3 luni, pana cand catelul nu pierde toti anticorpii antijigodiosi mosteniti de la 
mama, astfel antigenul este neutralizat. 

Parvoviroza 

Agentul cauzal : virus ( parvovirus ) 

Perioada de incubatie : 4-10 zile 

Manifestari clinice : scaderea apetitului, diaree, vomitari, abatere 
Profilaxie : vaccinarea 


Parvoviroza canina este o boala semnalata in America in anii 1977-1987, iar in 
Europa, Canada si Australia, cativa ani mai tarziu. 


Imbolnavirea cu parvovirusul poate evolua atipic sau inaperent, dar mai ales sub 
forma de enterita sau miocardita. 


Enterita parvovirala poate sa apara si la cainii adulti, dar incidenta mai mare si 
evolutia mai grava se observa la catei. Se manifesta prin abatere si astenie, 
hipertermie variabila, diaree, de obicei hemoragica, vomitari, deshidratare. 


Miocardita parvovirala este mai putin frecventa si afecteaza exclusiv cateii sub 
10 saptamani. 


Se manifesta fie prin moarte brusca, fie prin evolutie acuta indeosebit cu semne 
de edem pulmonar; nu este exclusa nici cronicizarea. 


Profilaxia consta in folosirea vaccinului inactivat la catei de 2-6 luni ( cu rapel 
dupa 10-12 zile ), sau vaccinuri vii la adulti, cu administrarea unica. 


Boala lui Aujeszki 

Agentul cauzal : virus din grupa Herpes 
Perioada de incubatie : 3-5 zile 
Profilaxie : vaccinare 


Manifestari clinice : tulburari ale functiei sistemului nervos central, prurit 
(mancarime ) intens. 


Boala a fost de mult cunoscuta in America sub numele de "prurit nebun", fara sa i 
se stie etiologia. 

Virusul a fost pus in evidenta pentru prima data in Ungaria de catre Aladar 
Aujeszki. 

Primele simptome ale bolii se manifesta prin febra, apatie, anorexie, facies 
speriat, iar in scurt timp apare pruritul intens, mai ales in regiunea capului si in 
special la gura. Cainii bolnavi sunt nelinistiti, surescitati, latra fara motiv, nu 
raspund la chemare decat dupa insitente si au o expresie speriata. La unii caini 
apar si accese de furie, dar nu exista tendinta de agresivitate fata de om. 


Spre sfarsitul bolii, cainii prezinta paraliza larinxului si a farinxului, din care cauza, 
vocea este ragusit-stinsa, ajungadu-se chiar la afonie. 


In acest stadiu se observa si o salivatie abundenta, spumoasa. Moartea survine 
dupa 20-30 ore de la aparitia semnelor clinice. 


Ca profilaxie se recomanda sa nu se foloseasca drept hrana cainilor carne de 
port cruda si sa se efectueze vaccinarea in doua inoculari la interval de 15-20 
zile. 


Prima inoculare sa fie de 2 ml, iar a doua 3 ml. Protectia data de acest vaccin 
este de 6-12 luni. 


Turbarea 

Agentul cauzal : virus din grupa Rhabdovirus 

Perioada de incubatie : 15-16 zile 

Manifestari clinice : tulburari ale sistemului nervos 

Profilaxie : vaccinarile anuale 

Turbarea este cunoscuta inca din antichitate, fiind consemnate in cele mai vechi 
documente, ramase pana in zilele noastre. Este raspandita aproape in toata 
lumea. Belgia, Suedia, Norvegia, Elvetia, Portugalia, Australia sunt tari indemne 


de turbare. 


Virusul rabic este patogen pentru toate mamiferele, inclusiv omul. Animalele 
tinere sunt mai receptive la infectia rabica. 


Cainii adulti sunt adeseori rezistenti la infectie datorita unor infectii foarte mici de 
virus, incapabil de a produce boala clinica dar care il poate imuniza. 

La caini, boala imbraca doua forme: furioasa si paralitica, dar s-au mai deschis si 
forme avortate si atipice. 


Forma furioasa parcurge etapele: prodromata (melancolica), de excitatie 
(maniaca), paralitica (finala). Cainele este mai putin atent, raspunde greu cand 
este chemat, uneori devine afectuos pe masura. La inceput isi consuma hrana, 
dar apoi apetitul devine capricios si uneori se produc vomitari. Odata cu 
progresarea bolii, cainele incepe sa se ascunda in locuri intunecoase si da uneori 
semne de neliniste. In acest stadiu exista tendinta de a inghiti diverse obiecte 
necomestibile : pietre, butati de lemne, hartie, etc. 


La locul patrunderii virusului, apare uneori pruritul, cainele avand tendinta in acel 
loc de a se scarpina sau de a se automutila chiar. 


Dupa aproximativ 2 zile de la aparitia primelor simptome, incep unele semne de 
paralizie si o stare febrila trecatoare care dureaza cateva ore, apoi dispare 
pentru a reaparea dupa 5-10 zile. Aceasta faza dureaza 1,2-2 zile. 


Faza de excitatie se caracterizeaza printr-o stare de agitatie extrema, cainele 
fiind tentat de a ataca animale si in special alti caini. Tot acum apare tendinta de 
a pleca de acasa. Odata plecat, vagabondeaza mari distante, parcurgand pana 
la 50 km pe zi, ca pana la urma epuizat sa revina acasa. In timpul acestui 
vagabondaj, intra in curti straine si musca alti caini, animale sau persoane pe 
care le intalneste si chiar pe propriul stapan. 


Inchis in cusca, se repede la gratii, rupandu-i-se adeseori dintii. Daca se 
introduce printre gratii un baston, se repede furios la acesta. In medicina se 
numeste "proba bastonului". 


Vocea este ragusita din cauza paraliziei coardelor vocale. Pupilele sunt dilatate 
si uneori inegale, alteori se observa constructii spasmodice ale unor grupe 
musculare. Daca paralizia farinxului nu este avansata, cainele turbat poate bea 
apa. Faza de excitatie dureaza 3-4 zile. 


Faza paralitica se caracterizeaza prin paralizia mandibulei care este cazuta, iar 
saliva, neputand fi inghitita, se scurge pe comisuri. In afara de paralizia 
mandibulei, se produce paralizia trenului posterior care progreseaza cuprinzand 
si trenul anterior. Moartea se produce in 6-8 zile de la aparitia primelor semne si 
numai uneori dupa 10-11 zile dupa o paralizie totala. 


Forma paralitica se caracterizeaza prin aparitia paraliziilor indata dupa faza 
prodromala, fara a trece prin faza de excitatie. Paraliza incepe de regula la 
muschii maseteri apoi se extinde la alte grupe musculare. Animalul moare dupa 
2-4 zile, in stare de paralizie generala. 

Forma avortata, foarte rar intalnita, se manifesta prin semne foarte vagi si se 
termina prin vindecare. 


Profilaxia se realizeaza prin vaccinarea antirabica anuala cu vaccin adsorbit pe 
hidroxid de aluminiu 

